Hirtling István felolvasóest
2025-11-29 19:00 (Europe/Budapest) | Encs, Encs, Slovakia (Slovak Republic)
Kedves érdeklődők, a szervezők kérésére közöljük, hogy 2025. november 29-én, szombaton, 19:00 órai kezdettel Hirtling István Márai 125 felolvasóestjét tartják a határhoz közeli ENCS település MŰVELŐDÉSI KÖZPONTJÁBAN. Akinek esetleg lehetősége, kedve van, vagy épp erre jár, kérik, térjen be hozzájuk az esemény időpontja alatt. A belépés ingyenes. További információk a mellékelt plakáton.

XIX. Kulcsár Tibor szavalóverseny
2025-11-27 09:00 - 15:00 | Pozsony, Bratislava, Slovakia (Slovak Republic)
Kulcsár Tibor szavalóverseny a Csemadok pozsonyi székházában.

Csárdáskirálynő Zselízen!
2025-11-23 17:00 | Zselíz, Zselíz
Egy felejthetetlen estére invitálunk mindenkit, ahol megelevenedik Kálmán Imre legendás operettje, a Csárdáskirálynő! A legszebb dallamok, csillogás, humor és romantika – minden adott egy varázslatos vasárnap estéhez!
2025. november 23. (vasárnap)
17:00
Zselíz – Kultúrház
Belépő: 5 € (a helyszínen)
Közreműködnek: Hajtman Lívia, Janszo Orsolya, Wurczer Péter, Nagy Noémi, Pfeiferlik Tamás és Nagy Tibor
Mindenkit szeretettel várunk egy különleges zenei élményre!
☝️Ne maradjanak le – osszák meg, hívjanak meg másokat is!

Szomolai Tibor: Vérvonal című könyvének bemutatója
2025-11-19 18:00 | Szepsi, Moldava nad Bodvou
55. Fábry Zoltán Közéleti és Irodalmi napok – Szomolai Tibor: Vérvonal című könyvének bemutatója:

Derzsi György és zenekara „Hol van az a nyár “ című műsora
2025-11-11 18:00 - 19:00 | Osveta (volt Iparoskör) nagyterme, Rimaszombat, Rimaszombat, Slovakia (Slovak Republic)
A Csemadok Rimaszombati Területi Választmánya szeretettel hívja az érdeklődőket Derzsi György és zenekara „Hol van az a nyár “ című műsorára, amely a XXII. Győry Dezső Kulturális Napok keretében valósul meg 2025. november 11-én, 18:00 órai kezdettel Rimaszombatban az Osveta (volt Iparoskör) nagytermében.
A zenekar /Balogh László-gitár, Hankó József-hegedű, Novák Csaba-nagybőgő/ különleges hangulatot teremt a koncerteken és Derzsi György hangja, karakteres egynisége, páratlan humora garancia az emlékezetes estére!
Jegyek elővételben a rimaszombati Tompa Mihály Könyvesboltban, illetve a műsor kezdete előtt a helyszínen vásárolhatók.

A XXIV. Kodály Zoltán Nemzetközi Hegedűverseny gálaműsora
2025-11-07 17:00 - 18:30 | Városi Művelődési Központ, Galánta, Mierové námestie 942/3, Galánta, 924 01, Slovakia (Slovak Republic)
Meghívó a XXIV. Kodály Zoltán Nemzetközi Hegedűverseny gálaműsorára, melyre Galántán kerül sor.

57. Kazinczy Napok Kassán
2025-11-06 - 2025-11-08 | Márai Stúdió, Kassa, Timonova 3., Kassa, Slovakia (Slovak Republic)
Csemadok Kassai Városi Választmánya immár 57. alkalommal rendezi meg a Kazinczy Napokat Kassán. A rendezvénysorozat ez évi témája: „Két- és többnyelvűség”
„Idegen nyelveket tudni szép, a hazait pedig lehetségig mívelni kötelesség” Kölcsey Ferenc
Időpont: 2025. november 6-8.
Program:
November 6., csütörtök – ifjúsági program (Márai Stúdió, Timonova 3., Kassa)

10:00 „Valahogy minden messze lett…” (Márai Sándor) – a Márai Sándor Gimnázium KGSzT Lírai Színpada előadása. Összeállította és rendezte: Bodon Andrea
10:30 Köszöntő – Duncsák Mária
10:35 A Magyar Örökség díj eszmeisége és a Magyar Örökség és Európa szolgálata – Böszörményi Gergely elnök
11:05 „Humorban nem ismerünk tréfát: nyelvi öröm, nyelvi játék” – Nyíri Péter, A Magyar Nyelv Múzeuma igazgatója

November 6., csütörtök – délutáni program (Márai Stúdió, Timonova 3., Kassa)

16:00 Megnyitó – Hanesz Angelika, Duncsák Mária
16:15 A magyar nyelv hete ünnepélyes megnyitója „ …mi ezt a nyelvet szeretni tartoznánk” Az anyanyelvápolás ma – Nyíri Péter, az Anyanyelvápolók Szövetsége elnöke
16:40 A magyar Örökség díj eszmeisége és a Magyar Örökség és Európa szolgálata – Böszörményi Gergely
17:00 Kazinczy és a kertművészet – Szikra Éva tájépítész, kerttörténész
17:25 Szünet
17:45 A Kazinczy Napok és a kassai magyarság a csehszlovák állambiztonság (ŠTB) célkeresztjében – Gazdag József, újságíró, publicista előadása. Beszélgetőtárs Köteles Szabolcs – az esemény nem sajtónyilvános

November 7., péntek (Márai Stúdió, Timonova 3., Kassa)

16:00 A magyar mint kisebbségi nyelv használata a szlovákiai közigazgatásban – Misad Katalin nyelvész, Comenius Egyetem, Pozsony
16:35 Többnyelvűség a Kárpát-medencében – Történeti metszetek mai tanulságokkal – Pomozi Péter nyelvész, Anyanyelvápolók Szövetsége, Magyarságkutató Intézet, NKE
17:05 Szünet
17:20 „Így nyelvművelünk MI” Anyanyelvi tudománykommunikáció a mesterséges intelligenciával? – Blankó Miklós nyelvész, nyelvművelő

ZENEI ANYANYELVÜNK

17.55–18.30 Költői Akkord: A Magyar Dallam és Poézis Kincsei – Erdős Róbert operaénekes műsora, zongorán közreműködik: Zsíros Levente

November 8., szombat (Csemadok-székház, Kovács u. 38., Kassa)

10:00 Megemlékezés irodalmi évfordulókról – Duncsák Mária
10:05 József Attila és Nemes Nagy Ágnes – Nagy Csilla irodalomtörténész
10:30-11:00 Kétnyelvűség, többnyelvűség – Cselényi Fodor Olívia tanár, fordító. Beszélgetőtárs: Major Imre irodalmár

11:30 Megemlékezés és koszorúzás Kazinczy Ferenc emléktáblájánál (Fő utca 25., Kassa) – Major Imre irodalmár

A szervezők a programváltoztatás jogát fenntartják!
Mindenkit szeretettel várunk!

Csemadok Kassai Városi Választmánya
Kovács u./Kováčska u. 38., 040 01 Kassa/Košice
tel.: +421 905 347 258
e-mail: titkarsag@kassacsemadok.eu

Tornaljai városnapok - aradi vértanúk napja
2025-10-06 15:30 - 17:30 | Református templom, Tornalja, Slovakia (Slovak Republic)
A CSEMADOK Tornaljai Területi Választmánya, a Rákóczi Szövetség helyi szervezete és Tornalja Város Önkormányzata

MEGHÍVÓ

A tornaljai városnapok keretében, az aradi vértanúk napja alkalmából ünnepi megemlékezést rendeznek

2025. október 6-án (hétfőn), 15:30-tól a református templomban. 16:30-tól: koszorúzás a Tornallyay-kúria udvarán.

Ünnepi beszédet mond: Halász Márta, Lévárt polgármestere és a Csemadok Lévárti Alapszervezetének elnöke

Közreműködnek: Kazinczy Ferenc Alapiskola diákjai és az Andante énekkar
